作者：王奕
词牌/韵律：摸鱼儿

paragraphs: 问梅花、几人邀咏，平生见外骚楚。
相思一夜罗浮远，姑射仙姿何处。
情未吐。
□□□、雄蜂雌蝶空相遇。
岁年孰与。
叹皓首相看，冰心独抱，谩作广平赋。
黄昏暮。
半点酸辛谁诉。
寿阳眉恨妖妩。
南来北使无明眼，细认杏花真谱。
私自语。
道消息、孤根还有春风主。
启明未举。
听画角吹残，马头摇梦，人已山阳路。